ร้านนี้ปาดทางโค้งแซงหน้าร้านอื่นมารีวิวก่อนเลยค่ะ ส่วนตัวคือชอบมากกกกก (กอไก่สามล้านแปดแสนสี่หมื่นสองพันตัวนิดๆ..) และบอกเลยว่าไปยากก็จะไป รอนานแค่ไหนก็เต็มใจรอแบบไม่งอแงเลย ???? ชอบแค่ไหนจะถูกใจชาว Feel So Food มั้ยยย? ไปดูกันเล้ยยย~~~ ????
ร้าน The Pastale | พาส-เทล by ben'tale ชื่อคุ้นๆมั้ยคะ ร้านเดียวกับ Pastale พาส-เทล homemade café ตรงถนนวิทยุซอย 1 ค่ะ ตอนนี้ย้ายมาที่ถนนเฟื่องนคร ตรงสี่กั๊กเสาชิงช้า แถวๆวัดราชบพิตรแล้วนะคะ 
ร้านนี้เป็นบ้านตึกแถวสีขาวประตูไม้แซมกระจก อ่าาาา~~ รู้สึกถึงกลิ่นอายโฮมเมดหรือยังคะคุณผู้โชมมม.. เข้ามาในร้านปุ้บ! อิย้ะ.. คนเต็มร้าน เอ้อ! ลืมบอกไปค่ะแอดมินไปวันเสาร์นะคะ ช่วงเที่ยงๆบ่ายๆ เวลาคือ"พีค"! เสียดายคือเพิ่งรู้ตัวว่าอยากเปิดเพจในเพียงชั่วเคี้ยวหมากแหลก เลยไม่ได้ถ่ายรูปบริเวณร้านให้ได้ยลกันเท่าไหร่ อย่างที่เกริ่นค่ะ 
ร้านนี้เป็นร้านตึกแถวห้องเดียว แน่นอนร้านจะเล็กมากรองรับสายหม่ำได้ประมาณ 12-15 คนเท่านั้นค่ะ คือจะมี Bar นั่งได้ประมาณ 6-7 ที่ มากกว่านี้เกรงว่าจะแนบเนื้อกันเกิน แล้วก็มีโซนติดหน้าต่างได้อีกสองที่ และมีโต๊ะสำหรับ 4 ที่อีกหนึ่งโต๊ะ ร้านนี้เป็นครัวเปิดค่ะ คือเห็นทุกอย่างทุกกระบวนท่า อ่อยยย~~ หิววว.. ????
เจเข้าไปรอประมาณ 15 นาทีค่ะได้นั่งที่บาร์ ก็สังเกตน้าา ว่าร้านนี้น่ะไม่ได้มีแต่เฉพาะวัยรุ่นเหมือนแหล่งกบดานที่ชอบสิงสถิตแถบสุขุมวิท คือจะมีความหลากหลายทางชีวภาพมากคือเด็กน้อยไปจนถึงอาม่า แสดงว่าต้องมีอะไรเด็ดแน่ๆ ขนาดอาม่ายังมาฝากท้อง 

ระหว่างนั้นได้เมนูในใจแล้วพี่เจ้าของร้านมารับออเดอร์ดังนี้ค่ะ ???? //เเค่อ่านชื่อกับสกิลชำเลืองมองรอบข้างก็น่ากินแล้วค่ะ ????
Pasta Spicy Garlic & Mentaiko with Soft Boiled Egg สปาเก็ตตี้ผัดกระเทียมกับซอสญี่ปุ่นใส่ใข่ปลาสาหร่ายคลุกเคล้ากับไข่
Hamburg Pork Steak Grilled with Cheese with warm Savory Waffle & Side Salad หมูบดชิ้นหนานุ่มย่างกับชีส เสริฟพร้อมวาฟเฟิลสูตรอาหารคาว
Salad with Smoked Salmon & Spicy Mentaiko Sauce สลัดแซลมอนรมควันที่ไม่ผ่านการแช่เเข็ง และซอสครีมไข่ปลารสเผ็ด

สักพัก... พี่ผู้ชายมาบอกว่าพาสต้ารอนานนะครับเปลี่ยนมั้ย ใจแข็ง ใจเด็ดลั่นวาจาไปว่า ไม่ค่ะรอได้ พี่เค้าเลยไปถามได้ความว่าต้องรอลวกเส้นอีก 10 นาที เอ้าา.. ไหนๆก้รอมาแล้วครึ่งชั่วโมง แค่นี้ ???????? ..

สักพักอาหารมาเสริฟแล้วค่ะ! ????????
จานแรกเป็นสลัด แม่เจ้าา~ สโม๊คแซลมอน 4 ชิ้นใหญ่ๆ เน้นว่าใหญ่ ไปกินที่ไหนต้องกระมิดกระเมี้ยนแซลมอนกินเพราะให้น้อย แต่.. ร้านนี้ไม่ค่ะชิ้นใหญ่และเยอะเหมาะสมกับผักในจานและเค็มแบบพอดีๆ ผักสดเข้ากับครีมซอสที่ผสมไข่ปลาเม็นไทโกะรสออกเผ็ดนิดๆ 
เอา ❤️ ไป 5/5 ดวง 
จานสองเป็นหมูบดค่ะ กลมกล่อมมากทานกับชีสและวาฟเฟิลสูตรอาหารคาว คือตัววาฟเฟิลจะไม่หวานเหมือนขนมที่ทานทั่วไปกับไอศครีมนะคะ คือกินพร้อมกันหมูบดกับวาฟเฟิลและซอสที่ราดให้คือดีงาม ตัดเลี่ยนด้วยสลัดผัก
เอา ⭐️ ไป 4.5/5 ดวง 
จานสามคือที่รอคอย คือจุดพีคของวันนี้ สปาเก็ตตี้มาแล้วววว~~ จานนี้เป็นสปาเก็ตตี้ที่คลุกไข่ปลาเม็นไทโกะมาแบบเยอะมาก ไข่ปลาคือติดเส้นทุกเส้นให้มาแบบไม่หวง แทบจะทุกอณู เค็มๆมันๆ คำแรกคือกรีดร้องงง//ไม่มีใครเหยียบหางแต่อย่างใด คือฟินลืมม คือสมการรอคอย อร่อยแบบเอออร่อยอ่ะ เข้าใจเลยว่าเนี่ยแหละเมนู Signature มันต้องแบบนี้!!
เอาใจไป ❤️❤️❤️❤️❤️❤️~~ ให้ดาวด้วยอ่ะ ⭐️⭐️⭐️⭐️⭐️⭐️~~

ร้าน: The Pastale | พาส-เทล by ben'tale
ที่ตั้ง: 27 เฟื่องนคร แขวงราชบพิตร ตรงข้ามธนาคารออมสินสาขามหาดไทย
ที่จอดรถ: - (มีจุดฝากรถ ชม 30 บาท)
OPEN: วันอังคาร-วันเสาร์ เวลา 9.00-16.00น.
**หยุดวันอาทิตย์และจันทร์**
TEL: 089-811-2576